
  ANUNȚ
privind concursul de recrutare pentru ocuparea unui post contractual vacant de executie, din cadrul serviciului social ,, Centru de zi de asistență și recuperare pentru persoane vârstnice- cu echipă mobilă de îngrijire la domiciliu”
Primăria comunei Doicești, cu sediul în comuna Doicești, str.Coloniei, nr. 62, județul Dâmbovița, organizează concurs de recrutare pentru ocuparea, pe perioadă determinată, a unor funcții contractuale de execuție vacante, din cadrul serviciului social ,, Centrul de zi de asistență și recuperare pentru persoane vârstnice- cu echipă mobilă de îngrijire la domiciliu”:
Postul scos la concurs sunt următoarele:
	Denumirea postului vacant
	Cod COR
	Numar posturi 
	Număr ore/ zi

	Asistent social debutant
	COR 263501
	1
	8


Pentru a ocupa un post contractual vacant, candidații trebuie să îndeplinească următoarele condiții generale, conform art. 15 din HG nr. 1336/2022:
Îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de Urgentă a Guvernului nr. 57/2019 privind Codul Administrativ, cu modificările și completările ulterioare:
            (1) Contractul individual de muncă se încheie între persoana care îndeplinește condițiile pentru a fi angajată pe o funcție contractuală și autoritatea sau insituția publică, prin reprezentantul său legal, în condițiile prevăzute de Legea nr. 53/2003, republicată, cu modificările și completările ulterioare, cu respectarea următoarelor cerințe specifice:
a) Persoana să aibă cetățenie română, cetățenie a altor state membre ale Uniunii Europene sau a statelor aparținând Spațiului Economic European și domiciliul în
b) România;
c) Persoana să cunoască limba română, scris și vorbit;
d) Persoana să aibă capacitate deplină de exercițiu;
e) Persoana să îndeplinească condițiile de studii necesare ocupării postului
f) Persoana să îndeplinească condițiile de vechime, respectiv de experiență necesare ocupării postului, după caz;
g) Persoana să nu fi fost condamnată definitiv pentru săvârșirea unei infracțiuni contra securității naționale, contra autorității, infracțiuni de corupție sau de serviciu, infracțiuni de fals ori contra înfăptuirii justiției, cu excepția situației în care a intervenit reabilitarea
h) Persoana nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desface activitatea de care s-a folosit pentru săvârșirea infrcțiunii sau față de aceasta nu s-a luat măsura de siguranță a iinterzicerii ocupării unei funcții sau a exercitării unei profesii nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
A. Conditii specifice:
	Denumirea postului vacant
	Numar posturi
	Nivelul studiilor
	Vechime în muncă
	Calificare
	Tip contract

	Asistent social debutant COR 263501
functie executie
	1
	S
	Nu se solicită
	Studii universitare de licenta absolvite cu diploma,respectiv studii superioare de lunga durata, absolvite cu diploma de licenta sau echivalenta în asistență socială
	Contract pe perioadă determinată;
Norma de muncă 8 ore pe zi 40 ore pe săptămână





B. Calendarul de organizare concurs:
	Nr.
crt.
	Activităti
	Data si ora

	1 .
	Publicarea anuntului
	19.10.2026

	2
	Depunerea dosarelor de participare la concurs la adresa : comuna Doicești, str. Coloniei, nr. 62, județul Dâmbovița — Compartiment Resurse umane, Et. 1, sediul primăriei 
	20.10.2026-02.11.2026, între orele 09:00-15:00

	3.
	Selectia dosarelor
	03.11.2026 ora 10:00

	4.
	Afișarea rezultatului selectiei dosarelor
	03.11.2026 ora 15:00

	5.
	Depunerea contestațiilor privind rezultatul selecției dosarelor
	04.11.2026 ora 15:00

	6:
	Afișarea rezultatului soluționării contestatiilor
	05.11.2026 ora 15:00

	7.
	Susținerea probei scrise
	10.11.2026 ora 10:00

	8.
	Afișarea rezultatului probei scrise
	10.11.2026 ora 14:00

	9.
	Depunerea contestațiilor privind rezultatele probei scrise
	11.11.2026 ora 15:00

	10.
	Afișarea rezultatului soluționării contestatiilor
	12.11.2026 ora 15:00

	11.
	Afișarea rezultatelor probei interviu
	13.11.2026 ora 13:00

	12.
	Afișarea rezultatelor finale ale concursului
	13.11.2026 ora 15:00



C.Tipul probelor de concurs:
-selecția dosarelor;
-proba scrisă; 
-interviul.
D. Dosarul de concurs
Dosarele de participare vor fi depuse la Compartimentul Resurse umane, Relații cu publicul din cadrul Primăriei comunei Doicești, str. Coloniei, nr. 62, tel/fax : 0245227023,0245227506 e-mail: doicesti@cjd.ro.
     (1). Dosarul de concurs va conține următoarele documente:
a) formular de înscriere la concurs, conform modelului prevăzut la anexa nr. 2 din HG nr. 1336/2022;
b) copia actului de identitate sau orice alt document care atesta identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă , a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverința medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
(2)Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
(3)Copiile de pe actele prevăzute la alin. (1) lit. b)—e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.
(4)Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. In situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
(5)Documentul prevăzut la alin. (1) lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.
(6)În funcție de decizia conducătorului autorității sau instituției publice, dosarele de concurs se depun la compartimentul resurse umane sau, după caz, la compartimentul care asigură organizarea și desfășurarea concursului sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34.
(7)În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. (l) lit. b)—-e) în original, pentru certificarea acestora, pe tot parcursul desfășurării concursului, dar nu mai târziu de data si ora organizării probei scrise/practice, după caz, sub sancțiunea neemiterii actului administrativ de angajare.
(8)Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
(9)Nerespectarea prevederilor alin. (7) și (8), după caz, conduce la respingerea candidatului.
(10)Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilității probelor de concurs.
Dosarul de înscriere la concurs se va depune la sediul instituției organizatoare în perioada 13.10.2026-26.10.2026 în intervalul orar – 9:00-15:00, Compartiment Resurse umane, Relații cu publicul (secretariatul comisiei de concurs). Persoana de contact din partea instituției organizatoare este consilier Stănescu Ileana-Mihaela, telefon 0245227023,     adresa de email: doicesti@cjd.ro.
E. Bibliografia și tematica
E.1. Asistent social debutant cod COR 263501 — 1 post funcție contractuală de execuție
1. Constituția României, republicată, tematica: Titlul l-Principii generale, Titlul II drepturile, libertățile și îndatoririle fundamentale, cap. II si cap. III;
2. Ordonanța de Urgență a Guvernului nr. 57/2019 privind Codul administrativ, republicată cu modificările și completările ulterioare, tematica: art.368;
3. Ordonanța Guvernului nr. 137/2000 privind prevenirea si sancționarea tuturor formelor de discriminare, republicată, cu modificările și completările ulterioare, tematica: Capitolul I Principii și definiții, Capitolul II - Dispoziții speciale;
4. Legea nr.53/2003 Codul Muncii, republicată, cu modificările și completările ulterioare, cu tematica: Titlu II, Capitolul II, Executarea contractului individual de muncă; Titlu III, Timpul de muncă și timpul de odihnă, Capitolul I Timpul de muncă, Secțiunea 1 (Art. 1 1 1-1 14).
5. Legea asistentei sociale nr. 292/2011 cu modificările și completările ulterioare;
6. Ordin nr. 29/2019 pentru aprobarea Standardelor minime de calitate pentru acreditarea persoanelor fără adăpost, tinerilor care aupărăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale ANEXA Nr. 6 - Standardele minime de calitate pentru serviciile sociale acordate în comunitate, organizate ca centre de zi destinate persoanelor adulte Cod 8810 CZ-V-I.
F. Atribuțiile postului
F1. Asistent social debutant cod COR 263501 — 1 post funcție contractuală de execuție
           Atribuțiile asistentului social, cod COR 263501 sunt:
· să facă parte din echipa multidisciplinară de evaluare, planificare și implementare a planului de îngrijire și asistență pentru beneficiarii centrului;  
· să realizeze evaluarea/reevaluarea beneficiarilor, conform ariei și competenței profesionale, şi să consemneze rezultatele evaluării/reevaluării în Fişa de evaluare inițială/reevaluare –secțiunea socială, să stabilescă nevoile individuale identificate, obiectivele pe termen scurt sau mediu și serviciile/activitățile corespunzătoare nevoilor și realizării obiectivelor stabilite; 
· să participe la elaborarea planului îngrijire și asistență al beneficiarului –secțiunea socială, şi să asigure revizuirea acestui document la termen sau ori de câte ori este nevoie; 
· să asigure implementarea planului individualizat de asistență și îngrijire al beneficiarului –secțiunea socială, prin realizarea activităților specifice prevăzute în sarcina sa, conform ariei și competenței profesionale; 
· să acorde fiecărui beneficiar sprijin adecvat pentru efectuarea activităților de integrare și participare socială în condiții de siguranță și să asigure supravegherea permanentă a beneficiarului pe perioada furnizării acestor servicii; 
· să comunice și să colaboreze cu managerul de caz și cu ceilalți membri ai echipei multidisciplinare în toate etapele implementării planului de îngrijire și asistență, în vederea atingerii obiectivelor stabilite și furnizării serviciilor la nivelul standardelor specifice minime de calitate obligatorii în domeniu;
· să consemneze fiecare intervenție realizată și durata acesteia în Fișa de monitorizare acordare servicii beneficiar; 
· să participe, împreună cu ceilalți specialiști și cu managerul de caz, la stabilirea gradului de dependență a persoanei vârstnice ca urmare a evaluării nevoilor medico-sociale ale acesteia;
· să asigure informarea și consilierea socială beneficiarilor, funcţie de nevoile individuale identificate prin evaluare și de obiectivele stabilite în planul individualizat de asistență și îngrijire;
· să realizeze consilierea socială a beneficiarilor şi, după caz, a familiilor acestora, în vederea refacerii capacităţilor individuale şi familiale de acceptare a dependenței și de furnizare a sprijinului compensator adecvat, precum și în vederea stimulării susținute a restantului funcțional al persoane vârstnice în scopul menținerii unei vieți cât mai active și prevenirii instituționalizării;
· să organizeze ateliere tematice de terapie ocupațională și să asigure participarea și implicarea beneficiarilor în activitățile specific desfășurate în cadrul acestor ateliere, conform aptitutinilor, preferințelor și dorințelor beeneficiarilor;
· să organizeze și să desfășoare cu beneficiarii centrului activități de socializare și petrecere a timpului liber;
· să realizeaze informarea potenţialilor beneficiari, a reprezentanţilor legali/convenționali şi/sau a familiilor acestora cu privire la: procedura de accesare servicii, actele necesare pentru admitere, criteriile de eligibilitate, criteriile prioritate, serviciile furnizate și condițiile de încetare/suspendare a serviciilor; să asigure evidența ședințelor de informare în Registrul de evidență informare potențiali beneficiari ;
· să verifice îndeplinirea de către potențialii beneficiari a criteriilor de eligibilitate și de prioritate privind admiterea în Centru;
· să realizeze informarea, sub semnătură, a beneficiarilor sau a reprezentanţilor legali ai acestora, după caz, cu privire la prevederile contractului de furnizare servicii, înainte de semnarea acestui document, cu privire la procedurile operaționale interne, la prevederile documentelor normative interne, la drepturile şi obligaţiile ce decurg din acestea şi din legislaţia în vigoare aplicabilă în domeniu, precum și cu privire la tipurile de abuz, neglijare și/sau exploatare și la modalitățile de sesizare a acestora, în scopul prevenirii și combaterii situațiilor de abuz la care pot fi expuse persoanele vârstnice ; 
· să asigure desfășurarea activităților de informare, comunicare și relații cu publicul la nivelul centrului, inclusiv prin intermediul liniei telefonice dedicate; 
· să consemneze fiecare intervenție și durata acesteia/intervalul orar în Fișa de monitorizare acordare servicii beneficiar;
· să asigure consultarea şi participarea activă a beneficiarului în procesul de evaluare iniţială, reevaluare, de elaborare/revizuire, implementare şi monitorizare a programului de integrare/reintegrare socială înscris în planul individualizat de asistență și îngrijire;
· să colaboreze cu cu instituții publice, organizaţii neguvernamentale, fundaţii, asociaţii, la realizarea unor programe care se adresează grupurilor ţintă de populaţie din care fac parte beneficiarii.
· să îndeplinească atribuții specifice responsabilului de caz, în toate situațiile în care este desemnat:
· să coordoneze implementarea planului individualizat de asistență și îngrijire la nivelul centrului;
· să monitorizeze furnizarea serviciilor și evoluția beneficiarului: să organizeze, lunar, întâlniri de lucru cu echipa de implementare privind evoluția beneficiarului și să consemneze aspectele relevante, inclusive progresele/regresele,  în Fișa de monitorizare; 
· să asigure coordonarea și corelarea intervențiilor membrilor echipei multidisciplinare;
· să propună revizuirea planului individualizat de asistență și îngrijire, în funcție de rezultatele reevaluării;
· să contribuie la raportarea și evidența serviciilor furnizate beneficiarilor.
· să asigure comunicarea și colaborarea permenente cu managerul de caz din cadrul SPAS;
· să asigure realizarea tuturor activităților prevăzute în procedurile operaționale de lucru aplicabile în Centru și stabilite în sarcina responsabilului de caz.

 P R I M A R,
ing. Cozmin-Petruț STANA



